
[bookmark: bookmark4][bookmark: bookmark5]Լուծվող և (կամ) թրմվող ըմպելիքների առանձին տեսակների նույնականացման միջոցներով դրոշմավորման մասին

«Եվրասիական տնտեսական միությունում նույնականացման միջոցներով ապրանքների դրոշմավորման մասին» 2018 թվականի փետրվարի 2-ի համաձայնագրի 7-րդ հոդվածի 4-րդ կետին համապատասխան՝ Եվրասիական տնտեսական հանձնաժողովի խորհուրդը որոշեց.
1․	Եվրասիական տնտեսական միության անդամ պետությունները (այսուհետ՝ անդամ պետություններ), սույն որոշմանը համապատասխան, ինքնուրույն են որոշում սպառողական փաթեթվածքով լուծվող և (կամ) թրմվող ըմպելիքների առանձին տեսակների նույնականացման միջոցներով դրոշմավորում (այսուհետ՝ դրոշմավորում) սահմանելու ամսաթիվն ու կարգն իրենց տարածքում և այդ ամսաթվի մասին ոչ ուշ, քան այն վրա հասնելուց 6 ամիս առաջ, ծանուցում են Եվրասիական տնտեսական հանձնաժողովին (այսուհետ՝ Հանձնաժողով)։ Ընդ որում, չդրոշմավորված սննդամթերքի շրջանառության արգելք չի կարող սահմանվել սույն որոշմամբ հաստատված՝ նույնականացման միջոցներով դրոշմավորման ենթակա ապրանքների ցանկում (այսուհետ՝ ցանկ) նշված ժամկետներից շուտ:
2.	Սահմանել, որ՝
դրոշմավորման ենթակա են ցանկում ներառված ապրանքները.
ապրանքների դրոշմավորումն իրականացվում է սույն որոշմամբ հաստատված բնութագրերին համապատասխանող նույնականացման միջոցներով.
ցանկում ներառված ապրանքների մնացորդների դրոշմավորման անհրաժեշտությունը և չդրոշմավորված ապրանքների շրջանառության մեջ գտնվելու ժամկետները սահմանվում են անդամ պետության օրենսդրությամբ.
անդամ պետություններն ապրանքների դրոշմավորման տեղեկատվական համակարգի գործունեությունն ապահովելու նպատակով սահմանում են ապրանքների դրոշմավորման տեղեկատվական համակարգի ազգային բաղադրիչների ազգային օպերատորներին (ադմինիստրատորներին).
անդամ պետությունների փոխգործակցությունն իրականացվում է Եվրասիական տնտեսական հանձնաժողովի խորհրդի 2021 թվականի մարտի 5-ի թիվ 19 որոշմամբ հաստատված՝ Եվրասիական տնտեսական միությունում նույնականացման միջոցներով ապրանքների դրոշմավորման համակարգի բազային տեխնոլոգիական կազմակերպական մոդելով նախատեսված կարգով.
անդամ պետությունները, սույն որոշմանը համապատասխան, իրենց տարածքներում դրոշմավորում սահմանելիս, ապահովում են նույնականացման միջոցների կրիպտոգրաֆիկ պաշտպանություն՝ Եվրասիական տնտեսական հանձնաժողովի խորհրդի 2021 թվականի ապրիլի 23-ի «Եվրասիական տնտեսական միությունում նույնականացման միջոցներով ապրանքների դրոշմավորման ժամանակ կրիպտոգրաֆիկ պաշտպանության միասնական մեխանիզմների մասին» թիվ 41 որոշմանը համապատասխան։
3.	Հաստատել կից ներկայացվող՝
նույնականացման միջոցներով դրոշմավորման ենթակա ապրանքների ցանկը.
ապրանքի նույնականացման միջոցի բնութագրերը, ապրանքի նույնականացման միջոցում պարունակվող տեղեկատվության կազմին ու կառուցվածքին ներկայացվող պահանջները, նույնականացման այդ միջոցի գեներացման եւ զետեղման կարգը.
Եվրասիական տնտեսական միության անդամ պետությունների իրավասու (լիազորված) մարմինների միջև և անդամ պետությունների իրավասու (լիազորված) մարմինների ու Եվրասիական տնտեսական հանձնաժողովի միջև դրոշմավորված ապրանքների վերաբերյալ փոխանցվող տեղեկությունների ձևաչափին, կազմին ու կառուցվածքին, ինչպես նաև այդ տեղեկությունների փոխանցման ժամկետներին ներկայացվող պահանջները.
ապրանքների դրոշմավորման տեղեկատվական համակարգում պարունակվող՝ դրոշմավորված ապրանքի վերաբերյալ այն տեղեկությունների նվազագույն կազմը, որոնց հասանելիությունը տրամադրվում է սպառողներին և այլ շահագրգիռ անձանց, այդ թվում՝ ապրանքների դրոշմավորման տեղեկատվական համակարգի ազգային բաղադրիչների և ինտեգրացիոն բաղադրիչի կազմում առկա տեղեկատվական ծառայությունների միջոցով։
4.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից`
	Ղրղզստանի Հանրապետությունից՝
	Ռուսաստանի Դաշնությունից՝

	
	
	
	
	

	Մ. Գրիգորյան
	Ն. Պետկևիչ
	Ս. Ժումանգարին
	Դ. Ամանգելդիև
	Ա. Օվերչուկ

ՀԱՍՏԱՏՎԱԾ Է
Եվրասիական տնտեսական հանձնաժողովի խորհրդի 
2026 թվականի ապրիլի 27-ի 
թիվ 53 որոշմամբ

ՑԱՆԿ
նույնականացման միջոցներով դրոշմավորման ենթակա ապրանքների*
	ԵԱՏՄ ԱՏԳ ԱԱ ծածկագիրը
	Ապրանքի անվանումը
	Չդրոշմավորված ապրանքները շրջանառության մեջ դնելու արգելքի սահմանման ժամկետը
	Ծանոթագրությունը

	1805 00 000 0-ից,
1806 10-ից,
1806 90 700 0-ից, 
2106 90 980 8-ից
	Կակաո-փոշի. պատրաստի արտադրատեսակներ՝ կակաոյի պարունակությամբ եւ ըմպելիքների պատրաստման համար նախատեսված․ համաբուրավետիչ փոշիներ ըմպելիքների պատրաստման համար՝ կակաոյի համը և (կամ) բույրը նմանակող․
	2025 թվականի դեկտեմբերի 1-ը
	բացի 20 գրամ եւ պակաս զտաքաշով ապրանքներից․

	0902,
0903 00 000 0, 
1211 20 000 0, 
1211 90 860 8,
2101 20,
	Թեյ, մատե (պարագվայական թեյ) (այսուհետ՝ թեյ)․ թեյի լուծամզվածքներ, բնահյութեր և խտածոներ և դրանց հիմքով կամ թեյի հիմքով պատրաստի մթերքներ․
	2026 թվականի ապրիլի 1-ը
	բացի 3 գրամ և պակաս ** զտաքաշով ապրանքներից․

	2106 90 980 8-ից
	թեյի խտածոներ և դրանց հիմքով կամ թեյի հիմքով պատրաստի մթերքներ․ սննդամթերք ըմպելիքների պատրաստման համար՝ թեյի հնարավոր ավելացմամբ բուսական հումքից և այլ բաղադրիչներից պատրաստված․
	
	և պակաս **

	0901,
2101 11,
2101 12,
2101 30
	Սուրճ սուրճի լուծամզվածքներ, բնահյութեր և խտածոներ և դրանց հիմքով կամ սուրճի հիմքով պատրաստի մթերքներ․ բոված եղերդ եւ սուրճի այլ բոված փոխարինիչներ ու դրանցից լուծամզվածքներ, բնահյութեր եւ խտածոներ
	2026 թվականի հունիսի 1-ը
	բացի 20 գրամ և պակաս զտաքաշով ապրանքներից (բացառությունը չի տարածվում դրիպ-փաթեթներով ապրանքների վրա)։



* Սույն ցանկի կիրառման նպատակներով անհրաժեշտ է առաջնորդվել ինչպես ԵԱՏՄ ԱՏԳ ԱԱ ծածկագրով, այնպես էլ ապրանքի անվանմամբ։
Եվրասիական տնտեսական միության անդամ պետությունն ինքնուրույն է որոշում իր տարածքում տվյալ ցանկից ապրանքի նույնականացման միջոցներով դրոշմավորման անհրաժեշտությունը։
** Սպառողական փաթեթվածքում 3 գրամ և պակաս զանգվածով ապրանքներ միավորելու դեպքում, այդ փաթեթվածքը ենթակա է դրոշմավորման՝ նույնականացման միջոցներով։

_________________


ՀԱՍՏԱՏՎԱԾ ԵՆ
Եվրասիական տնտեսական հանձնաժողովի խորհրդի 
2026 թվականի ապրիլի 27-ի 
թիվ 53 որոշմամբ

[bookmark: bookmark6][bookmark: bookmark7]ԲՆՈՒԹԱԳՐԵՐ
[bookmark: bookmark8][bookmark: bookmark9]ապրանքի նույնականացման միջոցի, ապրանքի նույնականացման միջոցում պարունակվող տեղեկատվության կազմին ու կառուցվածքին ներկայացվող պահանջներ, նույնականացման այդ միջոցի գեներացման և զետեղման կարգ

1.	Սույն փաստաթուղթը մշակվել է «Եվրասիական տնտեսական միությունում նույնականացման միջոցներով ապրանքների դրոշմավորման մասին» 2018 թվականի փետրվարի 2-ի համաձայնագրի 5-րդ հոդվածի 1-ին կետի «ա» ենթակետին համապատասխան։
2.	Եվրասիական տնտեսական հանձնաժողովի խորհրդի 2026 թվականի ապրիլի 27-ի թիվ 53 որոշմամբ հաստատված՝ նույնականացման միջոցներով դրոշմավորման ենթակա ապրանքների ցանկում նշված՝ սպառողական փաթեթվածքում լուծվող և (կամ) եփվող ըմպելիքների առանձին տեսակների (այսուհետ՝ ապրանքներ) դրոշմավորման համար օգտագործվում է նույնականացման միջոց՝ պայմանանշանների եզակի հաջորդականություն, որը ներկայացված է Data Matrix GS1 ձևաչափով երկչափ ստվերագծային ծածկագրի տեսքով, պիտանի է մեքենայական ընթերցման համար և ձևավորված է ԻՍՕ/ՄԷՀ 16022:2006 «Տեղեկատվական տեխնոլոգիաներ։ Ավտոմատ նույնականացման եւ տվյալների հավաքման տեխնոլոգիաներ։ Data Matrix ստվերագծային ծածկագրի պայմանանշանների ամբողջության մասնագիր» (ISO/IEC 16022:2006 «Information technology - Automatic identification and data capture techniques - Data Matrix bar code symbology specification») միջազգային ստանդարտի կամ Եվրասիական տնտեսական միության անդամ պետության (այսուհետ՝ անդամ պետություն)՝ դրան նույնական ազգային ստանդարտի պահանջներին համապատասխան։ Դրոշմավորման ծածկագիրը նույնականացման միջոցի վերածելիս պետք է կիրառվի ЕСС 200 պայմանանշանների ամբողջությունը՝ օգտագործելով FNC1 նշանը՝ որպես (AI) GS1 կիրառման նույնականացուցիչների տիպային ձեւաչափին տվյալների համապատասխանության հատկանիշ։
3.	Նույնականացման միջոցը ներառում է հետեւյալ տվյալները`
տվյալների առաջին խումբ (կիրառման նույնականացուցիչ (01))՝ առևտրային միավորի գլոբալ նույնականացման համարը (GTIN), որը բաղկացած է 14 թվային պայմանանշաններից․
տվյալների երկրորդ խումբ (կիրառման նույնականացուցիչ (21))՝ ապրանքի (ապրանքի փաթեթվածքի) անհատական սերիական համարը, որը կազմված է 13 պայմանանշանից՝ (թվանշաններից, լատինական այբուբենի փոքրատառերից եւ մեծատառերից, ինչպես նաեւ հատուկ պայմանանշաններից (!”%&’* + -./_,:; = <> ?)). Որպես առաջին պայմանանշան` նշվում է այն անդամ պետության նույնականացուցիչը, որտեղ թողարկվել է տվյալ ծածկագիրը (1 կամ A(a)՝ Հայաստանի Հանրապետություն, 2 կամ B(b)՝ Բելառուսի Հանրապետություն, 3 կամ C(c)՝ Ղազախստանի Հանրապետություն, 4 կամ D(d)՝ Ղրղզստանի Հանրապետություն, 5 կամ E(e)՝ Ռուսաստանի Դաշնություն)։ Որպես եզրափակող պայմանանշան` տվյալ խմբի համար օգտագործվում է ASCII պայմանանշանների աղյուսակում 29-րդ ծածկագիրն ունեցող հատուկ բաժանիչ պայմանանշան․
տվյալների երրորդ խումբ (կիրառման նույնականացուցիչ (91))՝ ստուգման բանալի, որը բաղկացած է 4 պայմանանշաններից (թվանշաններից, լատինական այբուբենի փոքրատառերից և մեծատառերից)։ Որպես եզրափակող պայմանանշան` տվյալ խմբի համար օգտագործվում է ASCII պայմանանշանների աղյուսակում 29-րդ ծածկագիրն ունեցող հատուկ բաժանիչ պայմանանշան․

տվյալների չորրորդ խումբ (կիրառման նույնականացուցիչ (92))՝ ստուգման ծածկագիր, որը բաղկացած է 44 պայմանանշանից (թվանշաններից, լատինական այբուբենի փոքրատառերից և մեծատառերից, ինչպես նաև հատուկ պայմանանշաններից)։
Տվյալների երրորդ ու չորրորդ խմբերն օգտագործվում են Եվրասիական տնտեսական հանձնաժողովի խորհրդի 2021 թվականի ապրիլի 23-ի «Եվրասիական տնտեսական միությունում նույնականացման միջոցներով ապրանքների դրոշմավորման ժամանակ կրիպտոգրաֆիկ պաշտպանության միասնական մեխանիզմների մասին» թիվ 41 որոշման 1-ին կետի «ա» եւ «բ» ենթակետերին համապատասխան» (այսուհետ՝ Հանձնաժողովի խորհրդի 2021 թվականի ապրիլի 23-ի թիվ 41 որոշում)։
Եթե սպառողական փաթեթվածքի չափսերը թույլ չեն տալիս Data Matrix պայմանանշանը զետեղել սույն փաստաթղթի 2-րդ կետում նշված միջազգային ստանդարտի կամ դրան նույնական՝ անդամ պետության ազգային ստանդարտի պահանջներին համապատասխանող չափսով և որակով, ապա ապրանքների շրջանառության այդ մասնակիցը՝ տվյալների չորս խումբ պարունակող նույնականացման միջոց զետեղելու հնարավորության բացակայության դեպքում, իրավասու է կիրառելու տվյալների երեք խումբ ներառող նույնականացման միջոց։
Այդ դեպքում տվյալների երրորդ խումբը (կիրառման նույնականացուցիչ (93)) պարունակում է ստուգման ծածկագիր, որը բաղկացած է 4 պայմանանշանից (թվանշաններից, լատինական այբուբենի փոքրատառերից և մեծատառերից, ինչպես նաև հատուկ պայմանանշաններից) և օգտագործվում է Հանձնաժողովի խորհրդի 2021 թվականի ապրիլի 23-ի թիվ 41 որոշման 1-ին կետի «գ» ենթակետին համապատասխան։
Տվյալների չորս կամ երեք խումբ պարունակող նույնականացման միջոց կիրառելու մասին որոշումն ապրանքների շրջանառության մասնակիցը կայացնում է ինքնուրույն՝ հաշվի առնելով սույն կետի դրույթները։

4.	Ապրանքների նույնականացման միջոցները ձեւավորվում են անդամ պետությունների նույնականացման միջոցներ թողարկողների կամ ապրանքների շրջանառության մասնակիցների կողմից։
5.	Ապրանքները դրոշմավորվում են՝ սպառողական փաթեթվածքի վրա նույնականացման միջոցի կամ նույնականացման միջոց պարունակող նյութական կրիչի զետեղման միջոցով՝ նույնականացման միջոցի առանձնացումն առանց վնասման բացառող եղանակով։ 
6.	Դրոշմավորված ապրանքները խմբային փաթեթվածքում լրակազմելու դեպքում այդ փաթեթվածքի վրա կարող է զետեղվել նույնականացման միջոցը կամ նույնականացման միջոց պարունակող նյութական կրիչը՝ այդպիսի փաթեթվածքում տեղադրված ապրանքների նույնականացման միջոցների ագրեգացմամբ։ 
7.	Դրոշմավորված ապրանքները տրանսպորտային փաթեթվածքում լրակազմելու դեպքում այդ տրանսպորտային փաթեթվածքի վրա կարող է զետեղվել տրանսպորտային փաթեթվածքի նույնականացման միջոցը, որը պարունակում է տրանսպորտային փաթեթվածքի նույնականացման ծածկագիրը՝ այդ փաթեթվածքում տեղադրված ապրանքների նույնականացման միջոցների ագրեգացմամբ։ 
Տրանսպորտային փաթեթվածքի նույնականացման միջոցի ձևավորումը և տրանսպորտային փաթեթվածքի դրոշմավորումն իրականացվում են GS1 միջազգային ստանդարտներին համապատասխան: Տրանսպորտային փաթեթվածքի դրոշմավորման ժամանակ տրանսպորտային փաթեթվածքի վրա զետեղվող ոչ պարտադիր տեղեկատվական դաշտերի կազմը սահմանվում է տրանսպորտային փաթեթվածքում ապրանքների լրակազմումն իրականացնող՝ ապրանքների շրջանառության մասնակցի կողմից: 
______________


ՀԱՍՏԱՏՎԱԾ ԵՆ
Եվրասիական տնտեսական հանձնաժողովի խորհրդի 
2026 թվականի ապրիլի 27-ի 
թիվ 53 որոշմամբ

ՊԱՀԱՆՋՆԵՐ
Եվրասիական տնտեսական միության անդամ պետությունների իրավասու (լիազորված) մարմինների միջև և անդամ պետությունների իրավասու (լիազորված) մարմինների ու Եվրասիական տնտեսական հանձնաժողովի միջև փոխանցվող դրոշմավորված ապրանքների վերաբերյալ տեղեկությունների ձևաչափին, կազմին ու կառուցվածքին, ինչպես նաև այդ տեղեկությունների փոխանցման ժամկետներին ներկայացվող

1.	Ապրանքների դրոշմավորման տեղեկատվական համակարգի ազգային բաղադրիչների ազգային օպերատորների (ադմինիստրատորների) (այսուհետ՝ օպերատորներ) միջև տեղեկատվական փոխգործակցություն իրականացնելիս փոխանցվում են Եվրասիական տնտեսական հանձնաժողովի խորհրդի 2026 թվականի ապրիլի 27-ի թիվ 53 որոշմամբ հաստատված՝ նույնականացման միջոցներով դրոշմավորման ենթակա ապրանքների ցանկում (այսուհետ համապատասխանաբար՝ ապրանքներ, ցանկ) ներառված՝ սպառողական փաթեթվածքով լուծվող և (կամ) թրմվող՝ դրոշմավորված ըմպելիքների առանձին տեսակների և հետևյալ ստանդարտներին համապատասխան XML-ձևաչափով դրանց նույնականացման միջոցների մասին տեղեկությունները (այսուհետ՝ տեղեկություններ)

«Extensible Markup Language (XML) 1.0 (Fifth Edition)» (հրապարակված է «Ինտերնետ» տեղեկատվական հեռահաղորդակցական ցանցում՝ http://www.w3.org/TR/REC-xml ttp://www հասցեով)
«Namespaces in XML 1.0 (Third Edition)» (հրապարակված է «Ինտերնետ» տեղեկատվական հեռահաղորդակցական ցանցում՝ http://www.w3.org/TR/REC-xml-names հասցեով).
«XML Schema Part 1: Structures Second Edition» և «XML Schema Part 2: Datatypes Second Edition»՝ (հրապարակված են «Ինտերնետ» տեղեկատվական-հեռահաղորդակցական ցանցում՝ http://www.w3.org/TR/xmlschema-l/ և http://www.w3.org/TR/xmlschema-2/ հասցեներով)։
2.	Տեղեկությունների ձևաչափին, կազմին և կառուցվածքին ներկայացվող պահանջները բերված են Եվրասիական տնտեսական հանձնաժողովի խորհրդի 2021 թվականի մարտի 5-ի թիվ 19 որոշմամբ հաստատված՝ Եվրասիական տնտեսական միությունում նույնականացման միջոցներով ապրանքների դրոշմավորման համակարգի բազային տեխնոլոգիական կազմակերպչական մոդելի (այսուհետ համապատասխանաբար՝ բազային մոդել) հավելվածի 1–4-րդ, 7–8-րդ, 11–12-րդ աղյուսակներում, ինչպես նաև սույն պահանջների 1–4-րդ աղյուսակներում։
3.	Սույն պահանջների 1-4-րդ աղյուսակների դաշտերի (սյունակների) ձեւավորումը, ինչպես նաեւ տարրերի բազմաքանակությունը նշելու համար նշագրերի կիրառումն իրականացվում է բազային մոդելի հավելվածի 3-րդ եւ 4-րդ կետերին համապատասխան։
4.	Տեղեկությունները փոխանցվում են իրական ժամանակի ռեժիմով՝ հաշվի առնելով բազային մոդելի դրույթները։


Աղյուսակ 1
Ապրանքի բնութագրերի մասին տեղեկությունների ցանկը
	Համարը
	Անվանումը
	Նկարագրությունը
	Ծանոթագրությունը
	Բազմ.

	1
	Ապրանքի ֆունկցիոնալ անվանումը (ապրանքի տեսակը)
	ապրանքի միավորի ֆունկցիոնալ անվանումը
	ապրանքի ընդհանուր նկարագրությունը (արտադրանքի տիպի անվանումը, որին դասվում է ապրանքը, օրինակ՝ սև թեյ, կանաչ թեյ, սուրճ բոված՝ հատիկավոր, սուրճի փոշի)
	1

	2
	Ապրանքի անվանումը պիտակի վրա
	
	ձևավորվում է ազատ ձևով
	1

	3
	Ապրանքային նշանը (բրենդը)
	տեղեկություններ ապրանքային նշանի (բրենդի, առևտրային նշանի) մասին 
	նպատակային շուկայում կոնկրետ արտադրողի ապրանքների դիրքավորման ժամանակ օգտագործվող նշումը։ Բացակայության դեպքում նշվում է՝ «բացակայում է»
	1

	4
	Ապրանքի զտաքաշը կամ ծավալը
	սպառողական փաթեթվածքում ապրանքի զտաքաշը կամ դրա ծավալը՝ չափման միավորի նշմամբ (գ, կգ, մլ, լ)
	
	1

	5
	Գենետիկորեն ձևափոխված օրգանիզմների (ԳՁՕ) պարունակության հատկանիշը
	արտադրանքի կազմում գենետիկորեն ձևափոխված օրգանիզմների (ԳՁՕ) օգտագործմամբ ստացված բաղադրիչների առկայության հատկանիշը
	հատկանիշն ընդունում է հետևյալ արժեքը՝
«այո»՝ արտադրանքը պարունակում է ԳՁՕ
«ոչ»՝ մնացած դեպքերում
	1

	6
	Մանկական սննդամթերքի հատկանիշը
	ապրանքի՝ մանկական սննդամթերքի շարքին դասվելու հատկանիշը
	հատկանիշն ընդունում է հետևյալ արժեքը՝
«այո»՝ մանկական սնունդ. «ոչ»՝ մնացած դեպքերում
	1

	7
	Ապրանքի բաղադրությունը
	ապրանքի որակական բաղադրության նկարագրությունը
	ձևավորվում է ազատ ձևով,
	1

	8
	Սննդային արժեքի նշմանը ներկայացվող պահանջների առկայության հատկանիշը
	
	հատկանիշն ընդունում է հետևյալ արժեքը՝
«այո»՝ առկա են նորմատիվ պահանջներ (տեխնիկական կանոնակարգեր և այլ նորմատիվ փաստաթղթեր), որոնցով սահմանվում են փաթեթվածքի վրա սննդային արժեքի մասին տեղեկատվության նշմանը ներկայացվող պարտադիր պահանջները․
«ոչ»՝ մնացած դեպքերում
	1

	9
	Սպիտակուցների, ճարպերի, ածխաջրերի չափման միավորը
	սպիտակուցների, ճարպերի և ածխաջրերի չափման միավորը՝ սպառողական փաթեթվածքի վրա նշվող տեղեկատվությանը համապատասխան
	նշվում է հետեւյալ արժեքներից մեկը՝ 
«գ/100գ».
«գ/100մլ».
«գ/չափաբաժին»
	1

	10
	Սպիտակուցներ
	սպիտակուցների քանակը
	լրացվում է սպառողական փաթեթվածքի վրա նշված տեղեկատվությանը համապատասխան՝ տիպի նշմամբ («Ճշգրիտ արժեքը», «Սկսած», «Մինչև»)։
Տվյալ բնութագրի բացակայության դեպքում նշվում է «0» արժեքը
	1..3

	11
	Ճարպեր
	ճարպերի քանակը
	լրացվում է սպառողական փաթեթվածքի վրա նշված տեղեկատվությանը համապատասխան՝ տիպի նշմամբ («Ճշգրիտ արժեքը», «Սկսած», «Մինչև»)։
Տվյալ բնութագրի բացակայության դեպքում նշվում է «0» արժեքը
	1..3

	12
	Ածխաջրեր
	ածխաջրերի քանակը
	լրացվում է սպառողական փաթեթվածքի վրա նշված տեղեկատվությանը համապատասխան՝ տիպի նշմամբ («Ճշգրիտ արժեքը», «Սկսած», «Մինչև»)։
Տվյալ բնութագրի բացակայության դեպքում նշվում է «0» արժեքը
	1..3

	13
	Էներգետիկ արժեքի չափման միավոր, կկալ
	էներգետիկ արժեքի չափման միավորը կիլոկալորիաներով՝ սպառողական փաթեթվածքի վրա նշվող տեղեկատվությանը համապատասխան
	նշվում է հետեւյալ արժեքներից մեկը՝
«կկալ/100գ»
«կկալ/100մլ».
«կկալ/չափաբաժին»
	1

	14
	Էներգետիկ արժեք, կկալ
	
	լրացվում է սպառողական փաթեթվածքի վրա նշված տեղեկատվությանը համապատասխան՝ տիպի նշմամբ («Ճշգրիտ արժեքը», «Սկսած», «Մինչև»)։
Տվյալ բնութագրի բացակայության դեպքում նշվում է «0» արժեքը
	1..3

	15
	Էներգետիկ արժեքի չափման միավոր, կՋ
	էներգետիկ արժեքի չափման միավորը կիլոջոուլներով՝ սպառողական փաթեթվածքի վրա նշված տեղեկատվությանը համապատասխան
	նշվում է հետեւյալ արժեքներից մեկը՝
«կՋ/100գ». 
«կՋ/100մլ».
«կՋ/չափաբաժին»
	0..1

	16
	Էներգետիկ արժեք, կՋ
	
	լրացվում է սպառողական փաթեթվածքի վրա նշված տեղեկատվությանը համապատասխան՝ տիպի նշմամբ («Ճշգրիտ արժեքը», «Սկսած», «Մինչև»)։
Տվյալ բնութագրի բացակայության դեպքում նշվում է «0» արժեքը
	0..3

	17
	Փաթեթվածքի տիպը
	GS1 ստանդարտներին ներդաշնակեցված, փաթեթվածքների տիպերի անվանումների օգտագործման հիման վրա ձևավորված՝ սպառողական փաթեթվածքի տիպի նկարագրությունը 
	
	1

	18
	Փաթեթվածքի նյութը
	GS1 ստանդարտներին ներդաշնակեցված, փաթեթվածքների նյութերի անվանումների օգտագործմամբ ձևավորված՝ սպառողական փաթեթվածքի նյութերի նկարագրությունը
	
	1

	19
	Խմբային փաթեթվածքում սպառողական փաթեթվածքների քանակը
	
	տարրը պարտադիր է խմբային փաթեթվածքով ապրանքների համար
	0..1

	20
	Պահպանման պայմանները
	
	նշվում են պահպանման պայմանները, որոնց դեպքում ապրանքը պահպանում է իր հատկությունները
	1

	21
	Ապրանքի պատկերը
	ապրանքի լուսանկարչական պատկերը
	տարրը պարունակում է ապրանքի լուսանկարչական պատկերը
	0..*

	22
	Համը
	տեղեկություններ ապրանքի տարբերակիչ համային հատկությունների (հավելումների) մասին 
	բացակայության դեպքում նշվում է՝ «առանց համային հավելումների»
	1

	23
	Վիտամինների և հանքանյութերի չափման միավորը
	
	նշվում է հետեւյալ արժեքներից մեկը՝
 «մգ/100գ»
«մգ/100մլ»
«մկգ/100գ» 
«մկգ/100մլ»
«մգ և մկգ/100գ»
«մգ և մկգ/100մլ»
	0..1

	24
	Վիտամիններ և հանքանյութեր, մգ
	թվային արժեքը միլիգրամներով հետևյալ վիտամինների և հանքանյութերի համար․ «Բիոտին»
«Վիտամին В6»
«Վիտամին С»
«Վիտամին Е» 
«Երկաթ»
«Կալիում»
«Կալցիում»
«Մագնեզիում»
«Նիացին» 
«Պանտոտենաթթու»
«Ռիբոֆլավին»
«Սելեն»
«Թիամին» 
«Ֆոսֆոր»
«Ցինկ»
	տարրը պարտադիր է, եթե նշված է վիտամինների և հանքանյութերի հետևյալ չափման միավորներից մեկը՝ «մգ/100գ»
«մգ/100մլ»
«մգ և մկգ/100գ»
«մգ և մկգ/100մլ»
	0. .*

	25
	Վիտամիններ և հանքանյութեր, մկգ
	թվային արժեքը միկրոգրամներով հետևյալ վիտամինների և հանքանյութերի համար․ 
«Վիտամին А»
«Վիտամին B12» 
«Վիտամին D»
«Յոդ»
«Ֆոլացին»
	տարրը պարտադիր է, եթե նշված է վիտամինների և հանքանյութերի հետևյալ չափման միավորներից մեկը՝ «մկգ/100գ»
«մկգ/100մլ»
«մգ և մկգ/100գ»
«մգ և մկգ/100մլ»
	0..*

	26
	Տերևի չափը
	տեղեկություններ թեյի տերևի մասին 
	նշվում է հետևյալ արժեքներից մեկը՝ «խոշոր»․ «միջին»․ «մանր»․
	0..1

	27
	Մշակման կամ արտադրության եղանակը (տեսակը)
	տեղեկություններ թեյի տերևի մշակման եղանակի ու տեսակի մասին 
	
	0..1



Աղյուսակ 2
Ապրանքի միավորի մասին տեղեկությունների ցանկը
	Համարը
	Տարրի անվանումը
	Տարրի նկարագրությունը
	Ծանոթագրություն
	Բազմ.

	1
	Ապրանքի միավորի գինը՝ ներառյալ ԱԱՀ-ն*
	տեղեկություններ ապրանքի գնի մասին՝ ներառյալ ԱԱՀ-ն
	տեղեկությունները նշվում են ներմուծողի անդամ պետության արժույթով։
	0..1

	2
	Ապրանքի միավորի ԱԱՀ-ն*
	ապրանքի միավորի ԱԱՀ-ի գումարը
	նշվում են տեղեկություններ ներմուծողի անդամ պետությունում վճարման ենթակա ԱԱՀ-ի գումարի մասին՝ ներմուծողի անդամ պետության արժույթով ապրանքի յուրաքանչյուր միավորի համար
	0..1

	3
	Արտադրման ամսաթիվը
	տեղեկություններ արտադրման ամսաթվի մասին 
	
	1

	4
	Պիտանիության ժամկետը լրանալու ամսաթիվը
	տեղեկություններ պիտանիության ժամկետը լրանալու ամսաթվի մասին 
	
	1



<*> Տեղեկություններն արտահանողի կողմից փոխանցվում են կամավոր հիմունքներով՝ ներմուծողի հետ պայմանագրային հարաբերությունների շրջանակներում եւ Եվրասիական տնտեսական միության այն անդամ պետության (այսուհետ՝ անդամ պետություն) ազգային օպերատորի (ադմինիստրատորի) տեխնիկական հնարավորությունների առկայության դեպքում, որտեղ գրանցված է արտահանողը։ Տեղեկությունների փոխանցման դեպքում պետք է լրացվեն 2-րդ աղյուսակի 1-ին և 2-րդ կետերում նշված երկու տարրերը։ 
Աղյուսակ 3
Ցանկում նշված ապրանքների դրոշմավորման ժամանակ օգտագործվող կիրառման նույնականացուցիչների (AI) ցանկը
	AI ծածկագիրը
	AI լրիվ անվանումը
	Տարրային տողի ձևաչափը
	Նկարագրությունը
	Ծանոթագրությունը

	00
	Տրանսպորտային փաթեթվածքի (տարայի) սերիական ծածկագիրը՝ SSCC (Serial Shipping Container Code)
	N2+N18
	տվյալների դաշտը պարունակում է SSCC համարը
	АI (00) կիրառման նույնականացուցիչը ցույց է տալիս, որ դրան անմիջականորեն հաջորդող՝ 18 պայմանանշաններից բաղկացած թվային դաշտը պարունակում է տրանսպորտային փաթեթվածքի (տարայի) սերիական ծածկագիրը (SSCC), որն օգտագործվում է լոգիստիկ միավորի դրոշմավորման համար

	01
	Ապրանքի միավորի գլոբալ նույնականացման համարը՝ GTIN (Global Trade Item Number)
	N2+N14
	GTIN (Global Trade Item Number)՝ GS1 բաց ստանդարտների համակարգում միևնույն անվանմամբ (ապրանքատեսակով) ապրանքի տարատեսակի գլոբալ նույնականացման համարը։ 14-նիշ թվային նույնականացուցիչը
	AI (01) կիրառման նույնականացուցիչը ցույց է տալիս, որ դրան անմիջապես հաջորդող14 պայմանանշաններից բաղկացած թվային դաշտը պարունակում է ապրանքի միավորի գլոբալ նույնականացման համարը (GTIN), որն օգտագործվում է ապրանքի միավորի նույնականացման համար

	21
	Անհատական սերիական համարը (Serial Number)
	N2+X..13
	սերիական համարը (Serial Number)
	AI (21) կիրառման նույնականացուցիչը ցույց է տալիս, որ դրան անմիջապես հաջորդող 13 պայմանանշանների չափով դաշտը պարունակում է ապրանքի անհատական սերիական համարը։ GTIN-ի հետ համակցությամբ անհատական սերիական համարը ապրանքի յուրաքանչյուր միավորի եզակի նույնականացուցիչն է։ Պարզաբանում. ապրանքների նույնականացման նպատակով օգտագործվում է ապրանքի անհատական սերիական համարը, որը բաղկացած է 13 պայմանանշաններից (թվանշաններից, լատինական այբուբենի փոքրատառերից եւ մեծատառերից, ինչպես նաեւ հատուկ պայմանանշաններից (! " % & ' * + -./_,:; = <>?))

	91
	Ստուգման բանալին
	N2+Х..4
	ստուգման բանալու նույնականացուցիչը (անհատական հերթական համարը)
	կիրառվում է անդամ պետության օրենսդրությանը և Եվրասիական տնտեսական միության իրավունքի կազմում ընդգրկվող ակտերին համապատասխան

	92
	Ստուգման ծածկագիրը
	N2+Х..44
	ասիմետրիկ կրիպտոգրաֆիկ ալգորիթմների օգտագործմամբ ստեղծվող ստուգման ծածկագրի արժեքը
	կիրառվում է անդամ պետության օրենսդրությանը և Եվրասիական տնտեսական միության իրավունքի կազմում ընդգրկվող ակտերին համապատասխան

	93
	Ստուգման ծածկագիրը
	N2+Х..4
	սիմետրիկ կրիպտոգրաֆիկ ալգորիթմների օգտագործմամբ ստեղծվող ստուգման ծածկագրի արժեքը
	կիրառվում է անդամ պետության օրենսդրությանը և Եվրասիական տնտեսական միության իրավունքի կազմում ընդգրկվող ակտերին համապատասխան


 

Աղյուսակ 4
Ցանկում նշված ապրանքների դրոշմավորման ժամանակ օգտագործվող՝ «Նույնականացման միջոցի տվյալների բլոկը» վավերապայմանի ձևավորման կանոնները
	Նույնականացման միջոցի տեսակը
	«Նույնականացման միջոցի տվյալների բլոկը» վավերապայմանի ձևավորման կանոնը

	I. «Նույնականացման միջոցի տվյալների բլոկը» վավերապայմանի ձևավորման կանոնները՝ սպառողական կամ խմբային փաթեթվածքի վրա զետեղված նույնականացման միջոցի մասով

	301
	1.	«Նույնականացման միջոցի տվյալների բլոկը» վավերապայմանի ստեղծվող օրինակների նվազագույն քանակը․ 3
2.	«Նույնականացման միջոցի տվյալների բլոկը» վավերապայմանի առաջին օրինակին ներկայացվող պահանջները.
«Կիրառման նույնականացուցիչը (AI)» վավերապայմանի արժեքը․ «01». «Տեղեկատվության բլոկի պայմանանշանային արժեքը» վավերապայմանի արժեքը․ վավերապայմանը պետք է պարունակի ապրանքի նույնականացման համարը (GTIN):
3.	«Նույնականացման միջոցի տվյալների բլոկը» վավերապայմանի երկրորդ օրինակին ներկայացվող պահանջները.
«Կիրառման նույնականացուցիչը (AI)» վավերապայմանի արժեքը․ «21». «Տեղեկատվության բլոկի պայմանանշանային արժեքը» վավերապայմանի արժեքը․ վավերապայմանը պետք է պարունակի ապրանքի անհատական սերիական համարը (SN):
4.	«Նույնականացման միջոցի տվյալների բլոկը» վավերապայմանի երրորդ օրինակին ներկայացվող պահանջները.
«Կիրառման նույնականացուցիչը (AI)» վավերապայմանի արժեքը․ «91» կամ «93». «Տեղեկատվության բլոկի պայմանանշանային արժեքը» վավերապայմանի արժեքը․ վավերապայմանը պետք է պարունակի ստուգման բանալու նույնականացուցիչը կամ ստուգման ծածկագրի արժեքը (կիրառվում են անդամ պետության օրենսդրությանը և Եվրասիական տնտեսական միության իրավունքի կազմում ընդգրկվող ակտերին համապատասխան)։
5.	«Նույնականացման միջոցի տվյալների բլոկը» վավերապայմանի չորրորդ օրինակին ներկայացվող պահանջները․
«Կիրառման նույնականացուցիչը (AI)» վավերապայմանի արժեքը․ «92». «Տեղեկատվության բլոկի պայմանանշանային արժեքը» վավերապայմանի արժեքը վավերապայմանը պետք է պարունակի ստուգման ծածկագրի արժեքը (կիրառվում է անդամ պետության օրենսդրությանը և Եվրասիական տնտեսական միության իրավունքի կազմում ընդգրկվող ակտերին համապատասխան)

	II. «Նույնականացման միջոցի տվյալների բլոկը» վավերապայմանի ձևավորման կանոնները՝ տրանսպորտային փաթեթվածքի վրա զետեղված նույնականացման միջոցի մասով

կամ 301
	1.	«Նույնականացման միջոցի տվյալների բլոկը» վավերապայմանի ստեղծվող օրինակների նվազագույն քանակը․1։
2․	«Նույնականացման միջոցի տվյալների բլոկը» վավերապայմանի օրինակին ներկայացվող պահանջները․
«Կիրառման նույնականացուցիչը (AI)» վավերապայմանի արժեքը․ «00» կամ վավերապայմանի այլ արժեք՝ GS1 միջազգային ստանդարտներին համապատասխան։
«Տեղեկատվության բլոկի պայմանանշանային արժեքը» վավերապայմանի արժեքը․ վավերապայմանը պետք է պարունակի տրանսպորտային փաթեթվածքի եզակի նույնականացուցիչը (տրանսպորտային փաթեթվածքի նույնականացման ծածկագիրը կարող է պարունակել 18-ից 74 պայմանանշան ներառյալ և կազմված լինել թվանշաններից (0-9), լատինական այբուբենի տառերից (А - Z (а - z)) և հատուկ պայմանանշաններից (%&'"()* + ,-_./:;< = >?!))



______________
 

ՀԱՍՏԱՏՎԱԾ Է
Եվրասիական տնտեսական հանձնաժողովի խորհրդի 
2026 թվականի ապրիլի 27-ի 
թիվ 53 որոշմամբ

Ապրանքների դրոշմավորման տեղեկատվական համակարգում պարունակվող՝ դրոշմավորված ապրանքի մասին այն տեղեկությունների նվազագույն կազմը, որոնց հասանելիությունը տրամադրվում է սպառողներին և այլ շահագրգիռ անձանց, այդ թվում՝ ապրանքների դրոշմավորման տեղեկատվական համակարգի ազգային բաղադրիչների և ինտեգրացիոն բաղադրիչի կազմում առկա տեղեկատվական ծառայությունների միջոցով 

1.	Առևտրային միավորի գլոբալ նույնականացման համարը (GTIN)։
2.	Ապրանքի անհատական սերիական համարը (SN)։
3.	Եվրասիական տնտեսական միության արտաքին տնտեսական գործունեության միասնական ապրանքային անվանացանկի (այսուհետ՝ ԵԱՏՄ ԱՏԳ ԱԱ) ծածկագիրը (10 նիշ)։
4.	Ապրանքի ֆունկցիոնալ անվանումը (ապրանքի տեսակը):
5.	Ապրանքի անվանումը պիտակի վրա:
6.	Ապրանքային նշանը (բրենդը):
7.	Ապրանքի մասին տեղեկությունները՝
ապրանքի զտաքաշը կամ ծավալը․
ապրանքի կազմը.
մանկական սննդի արտադրանքի հատկանիշը.
գենետիկորեն ձևափոխված օրգանիզմների (ԳՁՕ) պարունակության հատկանիշը.
սննդային արժեքի նշմանը ներկայացվող պահանջների առկայության հատկանիշը․ սպիտակուցների, ճարպերի, ածխաջրերի քանակությունը («գ/100գ» կամ «գ/100մլ» կամ «գ/չափաբաժին»).
էներգետիկ արժեքը («կկալ/100գ» կամ «կկալ/100մլ» կամ «կկալ/չափաբաժին»).
փաթեթվածքի տիպը․
փաթեթվածքի նյութը.
պահպանման պայմանները․
համը․
արտադրման ամսաթիվը.
պիտանիության ժամկետը լրանալու ամսաթիվը։
8.	Տեղեկություններ Եվրասիական տնտեսական միության տեխնիկական կանոնակարգերի պահանջներին կամ Եվրասիական տնտեսական միության անդամ պետության օրենսդրությամբ սահմանված պարտադիր պահանջներին ապրանքի համապատասխանության գնահատման մասին փաստաթղթի վերաբերյալ (փաստաթղթի տեսակը, փաստաթղթի համարը և ամսաթիվը):
9.	Ապրանքի ծագման երկիրը։
10.	Դրոշմավորվող ապրանքի վերաբերյալ տեղեկատվություն տրամադրած տնտեսավարող սուբյեկտի մասին տեղեկատվությունը (իրավաբանական անձի կրճատ անվանումը, որպես անհատ ձեռնարկատեր գրանցված ֆիզիկական անձի (այսուհետ՝ անհատ ձեռնարկատեր) ազգանունը, անունը, հայրանունը (առկայության դեպքում), նույնականացման ծածկագիրը (համարը) (Հայաստանի Հանրապետության դեպքում՝ հարկ վճարողի հաշվառման համարը (ՀՎՀՀ), Բելառուսի Հանրապետության դեպքում՝ վճարողի հաշվառման համարը (ՎՀՀ), Ղազախստանի Հանրապետության դեպքում՝ անհատական նույնականացման համարը (ԱՆՀ) կամ բիզնես-նույնականացման համարը (ԲՆՀ), Ղրղզստանի Հանրապետության դեպքում՝ նույնականացման հարկային համարը (ՆՀՀ), Ռուսաստանի Դաշնության դեպքում՝ հարկ վճարողի նույնականացման համարը (ՀՎՆՀ)), իրավաբանական անձի կամ անհատ ձեռնարկատիրոջ գտնվելու վայրի հասցեն)։
11.	Ապրանքն արտադրողի մասին տեղեկատվությունը (իրավաբանական անձի կրճատ անվանումը, անհատ ձեռնարկատիրոջ ազգանունը, անունը, հայրանունը (առկայության դեպքում)) (լրացվում է Եվրասիական տնտեսական միության անդամ պետությունների տարածքներում արտադրված ապրանքների համար):
________________

